забавления за Ресторанти
Ленчето помолила мъжа си да отиде и да изхвърли боклука. Мъжът отишъл, но тъкмо да го изхвърли и един "Мерцедес" последен модел спрял до него, а вътре - страхотна мадама с крак до сливиците.
- Пешко, не ме ли помниш? Аз съм Мимето. Седяхме заедно на един чин в 8-ми клас. Качвай се, отиваме да го отпразнуваме!
Отишли те в най-шикозния италиански ресторант - изискано меню, а след това в хотел пет звезди и цяла нощ страшен с*кс.
На сутринта колата го оставила до кофите за смет.
"Ех, че кофти се получи!", мисли си Пешо, докато мъкне празната кофа.
Качва се по стълбите, а насреща му - комшията.
- Какво ти има бе, Пеше, що си се оклюмал такъв?
И Пешо му разказал цялата история.
- Брат, споко, бе! Сложи сега тоя молив зад ухото си и като се прибереш у вас, ще разкажеш цялата история на жена си, ама с всички подробности!
Прибрал се Пешо, а жена му го почнала още от вратата:
- Ти нормален ли си, бе?! Отиде да изхвърлиш боклука и цяла нощ те няма.
Пешо и разказал цялата история: че тъкмо да изхвърли боклука и срещнал Мимето от неговия клас, как отишли на вечеря в шикозния италиански ресторант, после див с*кс цяла нощ та до сутринта...
Жена му не издържала и го плеснала по главата:
- Ти кого ще лъжеш, бе? Молива си забравил да си махнеш от ухото. А уж ми обеща повече да не играеш карти.